บาทเปิด 32.59/61 แนวโน้มทรงตัว
เงินบาทเปิด 32.59/61 แนวโน้มทรงตัวหลังเฟดยังคงดอกเบี้ย
29 ม.ค. 2558

เงินบาทเปิด 32.59/61 แนวโน้มทรงตัวหลังเฟดยังคงดอกเบี้ย
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.59/61 บาท/ดอลลาร์ จากช่วงเย็นวานนี้ที่ปิดตลาดที่ระดับ 32.53/54 บาท/ดอลลาร์
วันนี้เงินบาทคาดว่าจะยังทรงตัว หลังจากที่เมื่อวานนี้คณะกรรมการนโยบายการเงิน(กนง.) ยังคงอัตราดอกเบี้ยไว้ที่ระดับ 2% ส่วนกรณีที่เมื่อคืนนี้ธนาคารกลางสหรัฐ(FED) ยังไม่ตัดสินใจเรื่องการปรับขึ้นดอกเบี้ยเร็วขึ้น ซึ่งอาจเป็นเพราะรอดูสถานการณ์ภายหลังจากที่ธนาคารกลางยุโรป(ECB) ประกาศมาตรการ QE และคงดอกเบี้ยในระดับต่ำไว้เช่นเดิมนั้น ก็น่าจะเป็นจุดดีที่ทำให้เงินดอลลาร์สหรัฐยังมีทิศทางที่แข็งค่าได้ต่อ
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 32.55-32.65 บาท/ดอลลาร์